Nu, nu toate multivitaminele sunt vegane, însă există și câteva care sunt create, în mod special, pentru cei ce adoptă acest stil de viață. Mai precis, cestea sunt produse fără ingrediente de origine animală și, bineînțeles, nici nu sunt testate pe animale. Pentru a găsi astfel de suplimente, trebuie să căutați produse care sunt marcate explicit ca fiind vegane sau să verificați lista de ingrediente. În acest fel, vă veți putea asigura că vitaminele pe care doriți să le achiziționați se potrivesc cu dieta dumneavoastră de zi cu zi.
Este important să acordați un timp în plus pentru citirea etichetelor. Astfel, veți avea garanția că suplimentul pe care îl alegeți se potrivește nevoilor și preferințelor personale. De asemenea, prin aceasta, puteți evita posibila apariție a unei intoleranțe sau alergii.